سبوع

السبوع هو عاده مصريه قديمه مازال المصريين بيحتفلوا بيه لحد دلوقتى بعد سبعة ايام من ميلاد المولود.

 السبوع 
يجتمع الاهل و الاصحاب و الجيران فى بيت اهل المولود و يضعوا المولود فى ”غربال“ و هو صينية فى قعرها شبكة ويوضع على منضدة ويضعوا بجانبه ابريق لو كان المولود ولد لو كان المولود بنت. و بعدين يضعوا المولود فى الغربال على الارض و يبتدوا فى دق الهون، و فى الغالب من يقوم بكده جدة المولود او أى سيدة كبيرة فى السن. وتقوم بدق الهون و قول نصائح ووصايا للمولود زى اسمع كلام امك و غيرها. بعد ذلك، تمر الام فوق المولود سبع مرات و هى تبسمل، بعدين يُحمل الى المنضدة او مكان عالى وتُوَزّع الحلويات و الشيكولاتة والهدايا على الحاضرين و خصوص الاطفال و يحملوا كل الشمع الابيض و يدوروا حول المولود او يدوروا به و هم يغنون أغانى و أناشيد السبوع ومن اشهرها ”حلاآتك برجالاتك حلأة دهب فوداناتك“ و ”يارب ياربنا يكبر ويبقى زينا“. بعض جمل أغانى السبوع غير مفهومة، لكن تقال كتقليد وتراث قديم. المصريين بمختلف أديانهم و مذاهبهم يحتفلون بالسبوع.

 السبوع والعقيقة 
يحتفل المصريين بالسبوع مهما كانت طبقتهم او حالتهم الاقتصادية. و من التمانينات، ابتدوا فى عمل العقيقة الاسلامية و هى سنة عن النبى محمد - صلى الله عليه وسلم - و ظهر مجموعة من الشيوخ السلفيين و المتأثرين بالوهابية و افتوا بان الاحتفال بالسبوع بدعة وحرموا الاحتفال به و اباحوا الاحتفال بالعقيقه بس وهى ذبح خروفين اذا كان المولود ولد و خروف واحد لو كان المولود بنت و توزع الذبيحة على الفقراء و الاقارب. اصبح الكتير من المصريين المسلميين يحتفلوا بالسبوع والعقيقة مع بعض لكن بعضهم ترك الاحتفال بالسبوع بعد فتاوى بعض الشيوخ.

 مصادر 

 لينكات برانيه 
 كناتة أونلاين: العادات والتقاليد المصرية / سبوع المولود 

تصنيف:ثقافة مصر
تصنيف:اعياد مصريه